Petra Brocková

Mgr. art. Polnišová (* 24. február 1976, Bratislava) je slovenská herečka a producentka.
Manžel Juraj Brocko

Štúdium a divadlo 
Vyštudovala bábkoherectvo na VŠMU. Predtým pôsobila v Spojenom kráľovstve a dva roky v milánskom divadle Teatro laboraotrio mangiafuoco.

Po návrate na Slovensko sa stala jedným z kľúčových členov divadla GUnaGU v Bratislave, pôsobí v Štúdiu L+S, spolupracovala s divadlami Nová scéna, Aréna, SND.

Televízia a improvizácia. 
Do povedomia širšej verejnosti vstúpila účinkovaním v humoristickej relácii S.O.S. na STV (spolu so svojimi kolegami z divadla), kde sa podieľala aj na scenári a dramaturgii. Počas účinkovania získala niekoľko ocenení.  

Účinkovala aj v známom sitkome Hoď Svišťom, kde bola autorkou scenára niekoľkých dielov.

Od roku 2014  rovnako pôsobila v humoristickej  skečovej relácii Kredenc, v televízii Markíza.  V nej okrem iného vytvorila so Zuzanou Kubovčíkovou Šebovou známu komickú dvojicu CUKY LUKY.  Tá sa stala  predlohou na natočenie komédie Cuky Luky Film.

Petra Polnišová účinkovala v televíznej humornej improvizačnej šou Partička, kde spolu s hereckými kolegami Lukášom Latinákom, Mariánom Miezgom, Robom Jakabom, Jurajom Kemkom, Romanom Pomajbom a Danom Danglom improvizovali na vybrané témy.

Petra účinkovala aj v televíznom seriáli Ordinácia v Ružovej záhrade. Ďalej hrá v seriáli Pán profesor a v dobovom seriáli  Dunaj - k vašim službám.

Film 
Petra Polnišová sa venuje okrem divadla aj filmu. Nielen ako herečka, ale aj ako kreatívna producentka. Spolu so svojím manželom založili produkčnú spoločnosť Angry Tiger , ktorá sa venuje filmovej tvorbe. Stoja za filmami ako : Známi Neznámi, Vitaj doma brate, Všetci za jedného.

Podcasty 
Od roku 2019 spolu s Evelyn Eva Kramerová  nahrávajú jeden z najúspešnejších podcastov na Slovensku Jauuu P.S. To bolelo, v ktorom sa cez humornú optiku  pozerajú  na vzťahové témy. Ich podcast má od svojho vzniku viac ako 9 mil.vypočutí.

Ocenenia a nominácie 

Osobnosť televíznej obrazovky (OTO)

Diskografia, kompilácie (výber) 
 2008 – Veľkí herci spievajú malým deťom 2 – Kniha s CD – Enigma, ISBN 978-80-969830-1-8, Texty: Peter Konečný – Alena Michalidesová – Oľga Záblacká – Svetozár Sprušanský, Hudba: Sisa Michalidesová, (na CD spievajú: Stano Dančiak, Marián Labuda, Marián Geišberg, Martin Huba, Monika Hilmerová, Robert Roth, Petra Polnišová, Ladislav Kerata, Oľga Belešová, Alexander Bárta, Ivo Gogál a Gabriela Dzuríková)

Filmografia 
 2004: S.O.S.
 2007: Muzika, (Milada Bučičová)
 2009: Partička
 2011: Hoď svišťom (Sandra Bojová)
 2014: Kukátko (Gabriela Kurejová)
 2014: Kredenc
 2015: Doktor Martin
 2015: Svätojánsky venček
 2015 – 2022: Horná Dolná (Erika Bednáriková)
 2017: Cuky Luky Film (Cecília Kováčová / Cuky)
 2017: Emoji Film
 2017: Mária Terézia
 2019: Môj dedo spadol z Marsu
 2020: Bourák
 2021: Prvok, Šampón, Tečka a Karel 
 2021: Pán profesor (Barbara)
 2022: Známi neznámi
 2023: Dunaj, k vašim službám (Anna Urbanová)
 2023: Invalid

Referencie

Iné projekty

Externé odkazy 
 
 
 Rozhovor pre denník SME, 2006
 Rozhovor pre denník Hospodárske noviny, 2007

Slovenské dabingové herečky
Slovenské divadelné herečky
Slovenské filmové herečky
Slovenské televízne herečky
Slovenskí scenáristi
Slovenskí divadelní dramaturgovia
Slovenskí televízni dramaturgovia
Slovenskí humoristi
Osobnosti z Bratislavy
Absolventi Vysokej školy múzických umení
Riadni členovia SFTA